**REFERAT STYREMØTE I TROMS RYTTERKRETS**

Tid: 20.04.2022 kl 19-22

Sted: Teams

Tilstede: Mia Eggum, Erik Pontini, Helga Gåre, Roger Ingebrigtsen, Kristina Schneider, Alida Storsteinnes

Forfall: Pål Brodtkorb, Vera Jacobsen

Møteleder/ref: Stine Haldorsen

1/2022 Det nye styret

De nye medlemmene Helga Gåre og Stine Haldorsen ønskes velkommen. Kort informasjon om styret.

Stine gikk gjennom arbeidsoppgaver fordelt på styrets medlemmer og noen medlemmer fikk nye oppgaver.

Følgende er fordelingen i det nye styret.

Erik Pontin ansvarlig for annlegg og paraidrett.

Helga Gåre er ansvarlig for hjemmesiden.

Vera Jacobsen er grenleder for sprang

Kristina Schneider er grenleder for dressur og kasserer

Roger Ingebrigtsen er grenleder for voltige, kjøring og distanse

Alida Storsteinnes er ungdomsrepresentant.

Mia Eggum er grønt kort ansvarlig og ansvarlig for teknisk personell

Pål Brodtkorb er ansvarlig for trygg trafikk med hest

Stine Haldorsen er leder

Enstemmig vedtatt og godkjent.

2/2022 Sette budsjett for 2022

Styret har gått gjennom forventede inntekter og utgifter for inneværende år.

Da man de siste årene ikke har utbetalt mere enn 30.000,- i utdanningsstipend velger man å kun sette av denne summen i utdanningsstipend for 2022.

Styret er enige at man må se på flere muligheter for inntekter til kretsen.

Stine sender ut en bruksanvisning om hvordan man kan jobbe med sponsor-arbeid i krets/klubbregi til medlemmene i kretsstyret før dette kan deles med klubbene.

Enighet om at det er bra at vi avsetter penger til å hjelpe klubbene med å avvikle mesterskap.

Kristina fører opp all aktivitet i kretsen og søker aktivitetsmidler på dette i tillegg til søknadene for klubbene. Hun tar kontakt med Renate for opplæring.

Budsjett vedtatt. Helga må distribuere dette på kretsen sine hjemmesider etter at Kristina legger dette inn i Visma.

3/2022 Fordele arbeidsoppgaver i styret

Gjort under sak 1/2022

4/2022 Sosiale medier for TRYK

Snapchat var en meget populær kanal for kretsen. Denne børster vi støv av og Helga er ansvarlig for tildeling av brukernavn og passord til brukere som «har snappen». Kretsstyrets medlemmer skal også ha «sine« dager for å vise kretsen hva vi holder på med.

Instagram kontoen skal også være aktiv med bilde innhold. Helga er ansvarlig for å legge ut bilder som bla kretsstyrets medlemmer må sende inn til henne. Vi oppfordrer også andre til å sende henne bilder vi kan bruke på Instagram.

Når kretsen skal lage innhold til Facebook skal vi som hovedregel lage sak på rytter.no som vi linker til. Saken lages og sende til Helga og hun sørger for at saken distribueres på Facebook. Alle må huske å sende bilde de ønsker i saken.

Full enighet i sakene.

5/2022 Teknisk Personell TRYK

Mia informerer om at det sprangdommeraspiranter 24-25 juni på Midtsommerstevnet. Det er to ledige plasser vi kan kunne tilby andre kretser.

Stewarder er det nok av i kretsen

Mangler dressurdommeraspiranter

Enighet om å be klubbledere om å sende inn ønsker om kurs for 2023 før klubbledersamlingen i november.

6/2022 Purring på ubetalte faktura til kretsen

Styret fordeler klubber for oppfølging av ubetalt medlemsavgift.

Helga følger opp: Senja rideklubb mangler for 2021 og 2022 samt Hestesportsklubben MIKS for 2021.

Eirik følger opp Andøya rideklubb

Roger følger opp Kvaløya og Tromsdalen rideklubb samt Vikingur

Kristina følger opp Midt troms

Stine følger opp TRSO og Storfjord

Mia følger opp Narvik ryttersportsklubb.

7/2018 Innkomne saker

Svare ut sak om anleggssituasjonen til rytterkretsen-Troms idrettskrets-Stine sender sak til Erik og han svarer ut i løpet av neste uke.

Svare ut sak om etablering av ny klubb i Midt-Troms til NRYF. Hegla forklarer at de ønsket å etablere ny klubb i Balsfjord. Helga Informere om at det ikke vil bli etablert ny klubb da man heller har børstet liv i gammel klubb og alle er fornøyde.

8/2018 Eventuelt

1. Hvor, når og hvor ofte skal vi ha styremøter i kretsen for 2022. Det foreslås at møtene ikke legges før kl 20. Styret bestemmer at Stine kommer med et forslag til plan som sendes ut til kretsstyrets medlemmer.
2. Det er kommet inn en sak om bindende påmelding på kretstrenigner. Styret mener at man skal ha lik praksis på Kretstreninger når det kommer til mulighet for å anmelde seg. Det besluttes at hestevelfreden trumfer det meste og man beslutter at ved alle kretstreinger skal det være en påmeldingsfrist som settes til 7 dager før kursstart. Det vil si at man ikke kan melde av etter denne dato med mindre man har veterinær attest som gjør at hesten ikke kan starte treningen. Kristina utarbeider tekst til retningslinjer for kretstreninger. I tillegg oppdateres retningslinjer med allerede godkjent endring av regler om avstand mellom to treninger samme helg. Retningslinjer sendes Stine for endelig godkjennes før de distribueres til klubber og medlemmer.
3. Det er kommet forslag til at Kretsstyret har representasjonsklær. Det vedtas at hvert styremedlem mottar 1 Kingsland classic fleece jakke dame eller herremodell i 2022. Denne skal broderes med TRYK logo og brukes ved representasjon av Kretsen. Det er opp til styret om man har midler til å utvide til flere plagg for 2023. Enstemmig vedtatt.
4. Styret har ved en tidligere anledning (før Stine ble medlem i kretsstyret) innvilget å dekke kostnader for flybillett for deltakelse på steward konferanse som ble avlyst. Dette var kostand som ikke ble dekket av NRYF. Stine sender over kvittering til Kristina for refusjon.
5. Troms idrettskrets har invitert til Sonemøte 26.04.2022. Stine og Kristina representerer kretsen på dette møtet. Kostnader for reise dekkes av Troms idrettskrets.
6. Det besluttes at vi skal ha en workshop hvor tema blir å bestemme hvilke saker kretsen skal jobbe med for å påvirke NRYF med samt hvordan vi skal kunne skaffe flere dressurdommere til stevner i Nord-Norge.

Forslag til styremøter for TRYK 2022

Mai 2022-workshop Tromsø

August 2022-styremøte Bardufosstun

September 2022-styremøte teams

Oktober 2022-styremøte teams

November 2022-styremøte teams

November 2022-klubbledersamling Bardufosstun

Hastesaker som må behandles underveis kan taes på teams og facebook.